पाएं अपने शहर की ताज़ा ख़बरें और फ्री ई-पेपरडाउनलोड करें
सांसद राव उदय प्रताप सिंह ने शासकीय अस्पताल पिपरिया और पचमढ़ी में कोरोना वार्ड में सेवाएं दे रहे स्थानीय जनसेवकों के कार्य की सराहना करते हुए पिपरिया के 15 और पचमढ़ी के तीन जन सेवकों को 5-5 हजार रुपए और कपड़े भेंट किए।
बुधवार को पिपरिया आए सांसद सिंह ने कोरोना वायरस संक्रमण की स्थिति को लेकर अधिकारियों से चर्चा की। सांसद ने शासकीय स्तर से दवाओं, मेडिकल स्टाफ सहित अन्य व्यवस्थाओं की आपूर्ति के बारे में भी चर्चा करते हुए क्षेत्र की जनता को आश्वस्त किया कि सभी आवश्यक सेवाएं जारी रहेंगी। इस अवसर पर विधायक ठाकुरदास नागवंशी, भाजपा जिलाध्यक्ष माधवदास अग्रवाल, नवनीत सिंह नागपाल सहित अन्य जनप्रतिनिधि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn